**Η ΠΕΡΙΟΔΟΣ ΤΗΣ ΑΚΜΗΣ**

**Η εποχή του Αυγούστου (27 π.Χ. – 14 μ.Χ.)**

**Η ισχυροποίηση της κεντρικής εξουσίας**

Ναυμαχία στο Άκτιο (31 π.Χ.): τέλος των εμφύλιων συγκρούσεων / κυρίαρχος αναδεικνύεται ο Οκταβιανός.

**Οκταβιανός:** πολιτικά οξυδερκής, οργανώνει την πολιτεία σε νέες βάσεις:

* Ενισχύει την κεντρική εξουσία → ειρήνη και ασφάλεια στη ρωμαϊκή οικουμένη
* Αρνείται το αξίωμα του δικτάτορα → δεν ενοχλεί τα δημοκρατικά αισθήματα των Ρωμαίων.
* Συγκεντρώνει στο πρόσωπό του τα σπουδαιότερα αξιώματα (ύπατος, ανθύπατος, δήμαρχος, imperator, princeps, pontifex maximus)
* Δημιουργεί το **συμβούλιο του αυτοκράτορα,**  ένα συμβουλευτικό σώμα, που τον βοηθά στην άσκηση της εξουσίας.

Ακολουθεί συμβιβαστική τακτική στην κατανομή της εξουσίας:

* Διατηρεί για τον εαυτό του την εποπτεία της διοίκησης του κράτους, της εξωτερικής πολιτικής και των στρατιωτικών θεμάτων.
* Αναθέτει επιμέρους θέματα σε άντρες από τις τάξεις των συγκλητικών και των ιππέων. Καθορίζει αυστηρές προϋποθέσεις για να μπει κάποιος σε αυτές τις τάξεις (ηθική ακεραιότητα, μεγάλη περιουσία, εκπλήρωση της στρατιωτικής υπηρεσίας).
* Μοιράζεται τη διοίκηση των επαρχιών με τη σύγκλητο. Ο ίδιος διορίζει τους στρατιωτικούς διοικητές των παραμεθόριων και προβληματικών επαρχιών. Η σύγκλητος διορίζει τους ανθύπατους στις υπόλοιπες επαρχίες.
* Ασκεί την εκτελεστική εξουσία μέσω διοικητικών αξιωματούχων. Δημιουργεί μια ομάδα αυτοκρατορικών υπαλλήλων.
* Λαμβάνει μέτρα για την αναγέννηση της γεωργίας και την επαναφορά των παλαιών ηθών.
* Εξωραΐζει τη Ρώμη με λαμπρά οικοδομήματα.
* Τελικά, συγκεντρώνει όλες τις εξουσίες στο πρόσωπό του. Κάποτε προσποιήθηκε ότι ήθελε να παραιτηθεί → η σύγκλητος τον αναγόρευσε **Αύγουστο** (πρόσωπο σεβαστό, με θεϊκές ιδιότητες) προκειμένου να παραμείνει.

Τελικά: Ο Οκταβιανός κατέλυσε το δημοκρατικό πολίτευμα χωρίς την παραμικρή αντίδραση.

**Το πολίτευμα και οι στρατιωτικές μεταρρυθμίσεις**

Ο Αύγουστος συγκέντρωσε όλες τις εξουσίες στο πρόσωπό του → εγκαθίδρυσε μια μορφή μοναρχικού πολιτεύματος.

**Ηγεμονία (Principatus)**: το νέο πολίτευμα που εγκαθιδρύθηκε από τον Αύγουστο / πήρε την ονομασία του από τον τίτλο του πρώτου πολίτη (princeps).

Στήριγμα του μονάρχη ήταν ο στρατός.

* Εγκατέστησε το μεγαλύτερο μέρος του στρατού στα επικίνδυνα σύνορα (Ευφράτης, Δούναβης, Ρήνος) σε μόνιμες στρατιωτικές βάσεις.
* Στη Ρώμη διατήρησε εννέα στρατιωτικές μονάδες (1000 στρατιώτες η καθεμιά). Αποτελούσαν την προσωπική φρουρά του **πραιτωρίου** (έδρα του στρατηγού). Οι **πραιτωριανοί** ήταν πιστοί στον αυτοκράτορα αλλά σταδιακά απέκτησαν πολύ μεγάλη εξουσία.
* Στην εποχή του Αύγουστου ο στρατός παρέμεινε πιστός στα καθήκοντά του, αλλά μόλις που επαρκούσε για τη φύλαξη των συνόρων (περίπου 4000 χλμ.)

Βασικό χαρακτηριστικό του Principatus: **Δυαρχία εξουσιών:** Το νέο πολίτευμα επέτρεπε στο πρώτο πολίτη (princeps) να ενεργεί ως βασιλιάς. Αλλά η σύγκλητος και ο στρατός παρενέβαιναν δραστικά στη διοίκηση της αυτοκρατορίας.

Οι αρμοδιότητες δεν ήταν καθορισμένες → προστριβές

Το ζήτημα της διαδοχής: η κληρονομική διαδοχή ήταν αντίθετη με τη δημοκρατική παράδοση της Ρώμης → Ο διάδοχος οριζόταν από τον αυτοκράτορα (όσο ζούσε) ή από τους συγγενείς του (εάν είχε πεθάνει). Η επικύρωση της εκλογής από τη σύγκλητο ήταν απαραίτητη.

**Επομένως:** Ο αυτοκρατορικός θεσμός στο ρωμαϊκό κράτος διαφέρει από το θεσμό της μοναρχίας των ελληνιστικών βασιλείων ή των λαών της Ανατολής.

**Οι διάδοχοι του Αυγούστου (14 – 193 μ.Χ.)**

**1ος -2ος αι. μ.Χ.:** τρεις δυναστείες αυτοκρατόρων

**Ιουλιο-κλαυδιανή δυναστεία** (14-68 μ.Χ.): κατάγονται από τη Ρώμη και συνδέονται με τον Αύγουστο με δεσμούς αίματος ή μέσω υιοθεσίας.

**Δυναστεία των Φλαβίων** (69-96 μ.Χ.): ιδρυτής ο Βεσπασιανός / ονομάζονται **αστοί** / κατάγονται από ιταλικές πόλεις.

**Δυναστεία των Αντωνίνων** (96-192 μ.Χ.):προέρχονται από τις επαρχίες / ανώτατο σημείο ακμής του ρωμαϊκού κράτους

**Η διοίκηση και το δίκαιο**

Οι αυτοκράτορες ακολούθησαν το πρότυπο διοίκησης του Οκταβιανού.

Άσκησαν μεγαλύτερο συγκεντρωτισμό. / Η αντιπολίτευση εξασθένησε.

Μειώθηκε η σημασία της Ρώμης σε σχέση με τις επαρχίες, επειδή:

* Αλλάζει η σύνθεση της συγκλήτου
* Παραχωρείται το δικαίωμα του Ρωμαίου πολίτη σε πολλούς κατοίκους των επαρχιών.
* Συμβάλλουν οι επαρχιώτες αυτοκράτορες και ο στρατός.

Η ρωμαϊκή διοίκηση έγινε αποδεκτή από τους γηγενείς πληθυσμούς, χάρη στην ίδρυση αποικιών και την εγκατάσταση ρωμαϊκών στρατοπέδων → αυτά εξελίσσονται σε μεγάλα κέντρα όπου συγκεντρώνονται γηγενείς που έχουν αποκτήσει το δικαίωμα του Ρωμαίου πολίτη.

* Το δικαίωμα του Ρωμαίου πολίτη δίνεται σταδιακά σε όλο και περισσότερους κατοίκους της αυτοκρατορίας, και με το **διάταγμα του Καρακάλλα (212 μ.Χ.)** όλοι οι ελεύθεροι κάτοικοι της αυτοκρατορίας θα αναγνωριστούν ως Ρωμαίοι πολίτες.

Οι κάτοικοι της αυτοκρατορίας, κυρίως στη Δύση, επηρεάστηκαν από το ρωμαϊκό πολιτισμό και εκλατινίστηκαν.

Στη **ρωμαϊκή οικουμένη** επικρατεί **ειρήνη (Pax Romana)**:

* Στην αυτοκρατορία, κυρίως κατά το 2ο αι. μ.Χ. επικρατούν συνθήκες ευημερίας χάρη:
  + στην οργάνωση της αυτοκρατορίας
  + στο αμυντικό σύστημα
  + στο οδικό σύστημα, που διευκολύνει τη μετακίνηση στρατού και αγαθών
* Οι Ρωμαίοι σταμάτησαν τους πολέμους και κράτησαν ορισμένους λαούς έξω από τα σύνορα.

**Ρωμαϊκό δίκαιο:**  η μεγαλύτερη προσφορά του ρωμαϊκού πνεύματος:

Η αρχική νομοθεσία (Δωδεκάδελτος) προοριζόταν για την πόλη-κράτος της Ρώμης και δεν επαρκούσε.

Για να καλύψει και τις ανάγκες των κατακτημένων λαών, σταδιακά συμπληρώθηκε με:

* συγκλητικά ψηφίσματα
* διατάγματα πραιτώρων
* αποφάσεις αυτοκρατόρων.

Έγινε τόσο περίπλοκη που για την ερμηνεία χρειάζονταν ειδικοί άνθρωποι, οι **νομοδιδάσκαλοι** / υπήρχαν ήδη από την περίοδο της Δημοκρατίας / την περίοδο των Αντωνίνων ξεχωρίζουν ο Σάλβιος Ιουλιανός και ο Γάιος.

Έλαβε υπόψη τις συνήθειες των υπηκόων, τις φιλοσοφικές ιδέες των Ελλήνων και, αργότερα, τη χριστιανική ηθική.